HAMMEL: En ældre kvinde blev tilbage i oktober udsat for hjemmerøveri.

Hjemmerøveriet foregik i et hus på Skolegade i Hammel 24. oktober kl. 13 om eftermiddagen. En dengang 76-årige kvinde befandt sig i stuen, da hun hørte døren gå. Hun troede, det var hendes mand, og først da hun cirka et kvarter senere gik ind i soveværelset, så hun, at der stod en ukendt mand i rummet.

Den ældre kvinde tog fat i mandens arm og spurgte, hvad han lavede. Manden rystede sig fri og greb fat i kvindens arm, hvorefter han skubbede hende væk og løb ud ad hoveddøren og forsvandt. Efterfølgende fandt kvinden ud af, at manden havde stjålet flere smykker fra soveværelset.

Østjyllands Politi lavede undersøgelser på gerningsstedet, blev der blandt andet fundet fingeraftryk på et af smykkeskrinene, som gerningsmanden efterlod i en skuffe. Det viste sig, at fingeraftrykkene tilhørte to personer, en 27-årig mand fra Rumænien og en 30-årig mand fra Rumænien.